***Profil absolventa***

*Absolvent ŠP Učiteľstvo maďarského jazyka a literatúry (v kombinácii) je predovšetkým spôsobilý vo využívaní maďarského jazyka v písomnej i ústnej forme, aj v odbornej komunikácií. Jeho komunikačná jazyková kompetencia sa aktivuje pri výkone rozličných jazykových činností vrátane recepcie, produkcie, interakcie alebo mediácie v hovorenej alebo písomnej forme. Absolvent je zorientovaný v problematike všeobecnej pedagogiky, disponuje základnými teoretickými a metodologickými poznatkami z oblasti všeobecnej didaktiky a didaktiky jazykov, z oblasti psychológie, školského manažmentu a školskej legislatívy; má adekvátne znalosti z lingvistiky a literárnej vedy na výkon svojej profesie. Absolvent 2. stupňa ŠP Učiteľstvo maďarského jazyka a literatúry (v kombinácii) chápe širšie sociálno-kultúrne aspekty výchovy a vzdelávania, dokáže popísať a analyzovať rôzne modely kognitívneho, personálneho a sociálneho vývinu jedinca, dokáže interpretovať zákonitosti kognitívneho, sociálneho a personálneho vývinu z hľadiska školského edukačného procesu, dokáže identifikovať vývinové a individuálne charakteristiky a individuálne vzdelávacie potreby jednotlivca, akceptovať individualitu žiaka. Absolvovaním ŠP Učiteľstvo maďarského jazyka a literatúry (v kombinácii) je absolvent kvalifikovaným odborníkom v oblasti maďarského jazyka a literatúry. Okrem základných znalostí z jazykovedy (fonetika, fonológia, morfológia, syntax, lexikológia, ortoepia a ortografia, štylistika), získava aj ďalšie poznatky z disciplín (dialektológia, terminológia, onomastika, vývin jazyka, maďarský jazyka na Slovensku). Rovnako aj v literárnej vede rozširuje svoje poznanie o literatúru pre deti a mládež, maďarskú menšinovú literatúru, literatúru vybraných kultúr, reálie), ako aj ďalšie témy vďaka , ktorým nadobúda komplexné poznatky o maďarskom jazyku, literatúre a kultúre a jeho vyučovaní (metodika a metodológia vyučovania maďarského jazyka). Zároveň všetky svoje vedomosti a zručnosti dokáže diseminovať využitím vhodne zvolených didaktických postupov, rešpektovaním zákonitostí psychického a kognitívneho vývinu žiakov. Absolvent študijného programu dokáže tvoriť dokumentáciu súvisiacu s výkonom povolania učiteľa (tvorba študijných plánov, tvorba vyučovacích hodín), pozná metódy a formy hodnotenia. Absolvent sa profiluje absolvovaním predmetov, ktoré rozvíjajú jeho teoretické vedomosti a zručnosti, praktické zručnosti a schopnosti a kompetencie tak, ako uvádzajú informačné listy predmetov*